Vladimir Visotskiy haykali. Vladimir Vysotskiy haykali — Rostov-Don shahrida Pushkinskaya koʻchasiga oʻrnatilgan va 2014-yilning yozida ochilgan, bronzadan yasalgan yodgorlikdir. Tarixi. Vladimir Vysotskiy haykalini yaratish uchun 2009-yilda mablagʻ yigʻish tashkil etilgan. Tanlov natijasida haykaltaroshlar bir nechta ish loyihalarini taqdim etganlar, ular orasidan Anatoliy Sknarin loyihasi tanlab olingan. Rostovliklarning maxsus guruhi mablagʻ yigʻish bilan shugʻullangan: shaharning koʻplab joylarida xayr-ehson qutilari oʻrnatilgan. Shuningdek, xayriya konsertlari ham uyushtirilgan. Natijada zarur boʻlgan 2,5 million rubldan 500 ming rubl yigʻilgan. Yodgorlikni yaratish uchun yetishmayotgan mablagʻning katta qismi mashhur Rostovlik tadbirkor Ivan Savvidi xayriya jamgʻarmasi tomonidan ajratilgan. Yodgorlikning ochilishi 2014-yil 25-iyulda, shoir vafotining 34-yilligi kuni, Pushkinskaya koʻchasidagi Kino uyidan unchalik uzoq boʻlmagan joyda boʻlib oʻtgan. Butun kompozitsiyaning balandligi 3,4 metrni tashkil etib, shundan 2,3 metri aktyorning haykalidir. Yodgorlik bronzadan yasalgan: Visotskiy sahnada sviter va shim kiyib, qoʻlida gitara ushlab turibdi. Aktyorning oʻng tomonida parda bor. Boshqa maʼlumotlarga koʻra, oʻng tomonda chaqmoq ham bor — bu shoirning yorqin va qisqa umri ramzidirPamyatnik Vladimiru Visotskomu otkrili v Rostove-na-Donu//OTR. Vladimir Visotskiy haykali ochilishida 200 ga yaqin fuqarolar qatnashgan. Shaharda, Visotskiy haykali bilan bir qatorda, ijodkor tashrif buyurgan joylarda qoʻshimcha ravishda yodgorlik lavhalari oʻrnatilgan.